
Številka: 032-12/2023
Datum: 14. julij 2026

ZAPISNIK
33. redne seje
Nadzornega odbora občine Cerknica,
ki je bila dne 16. junija 2026 ob 16. uri, v prostorih Občine Cerknica, Cesta 4. maja 53, 1380 Cerknica.

	Prisotni člani:
	1. Anton LAH – predsednik
2. Špela KOBE – namestnica predsednika

	
	3. Uroš CAJNKO – član
4. Alojz PUNTAR - član

	
Opravičeno odsotna: 
	
Silva ŠIVEC – članica

	
Ostali prisotni:
	
Irena ZALAR – direktorica občinske uprave in Jasmina KRIŽANČIČ - občinska uprava. 




	Ad 1
	Ugotovitev sklepčnosti in sprejem dnevnega reda  



Predsednik nadzornega odbora, Anton LAH je prisotne lepo pozdravil in ugotovil, da so prisotni štirje člani odbora in da je Silva Šivec opravičila svojo odsotnost. Nato je prešel na dnevni red seje in sicer;

	1.
	Ugotovitev sklepčnosti in sprejem dnevnega  reda


	2.

3.


4.

5.

	Pregled in potrditev zapisnika 32. redne seje z dne 19. maja 2026

[bookmark: _Hlk219885824]Obrazložitev postavke št. 020100 – sodni stroški, storitve odvetnikov in sodnih izvršiteljev

Nadaljevanje pregleda poslovanja Gasilske zveze Cerknica za leto 2025

Končno poročilo o nadzoru nad poslovanjem KD Rak Rakek za leto 2025


	6.

	Pobude in vprašanja



SOGLASNO s ŠTIRIMI glasovi ZA so prisotni sprejeli:
SKLEP ŠT. 33/1-174/2026
Sprejet in potrjen je dnevni red 33. redne seje Nadzornega odbora. 


Ad 2 	Pregled in potrditev zapisnika 32. redne seje

Predsednik, Anton LAH je odprl razpravo na zapisnik 32. redne seje. Ker razprave ni bilo je podal zapisnik na glasovanje. 

SOGLASNO s ŠTIRIMI glasovi ZA so prisotni člani sprejeli:
SKLEP ŠT. 33/2-175/2026
Sprejet in potrjen je zapisnik 32. redne seje Nadzornega odbora Občine Cerknica.


Ad 3 	Obrazložitev postavke št. 020100 – sodni stroški, storitve odvetnikov in sodnih 
                    izvršiteljev

Irena ZALAR, direktorica občinske uprave je povedala, da občinska uprava najema odvetniške storitve posamično glede na konkretne potrebe posameznih postopkov. Odvetniške družbe se izbirajo predvsem na podlagi njihove specializacije za posamezna pravna področja, saj si občinska uprava na ta način zagotavlja strokovno in učinkovito pravno podporo. Občina nima sklenjene pavšalne pogodbe z nobeno odvetniško družbo. Čeprav številni večji subjekti uporabljajo sistem mesečnega pavšala za pravne storitve, se občinski upravi takšen način sodelovanja ni  zdel potreben,  prav tako ga v preteklosti ni uporabljala. Poudarila je, da občina z nekaterimi odvetniškimi družbami sodeluje že dlje časa, vendar se za posamezno zadevo  izda nova naročilnica. Realizacija proračunske postavke znaša 9.283,00€, kar je v okviru planske vrednosti.  Kartica porabe je na voljo na vpogled. Dodala je še, da se v primerih  dolgotrajnih pravnih postopkov, ki lahko trajajo več let, odvetnika praviloma ne menja, če je ta že vključen v postopek. 
Nato je predstavila posamezne primere storitev, ki so bile realizirane v okviru te postavke. Pojasnila je, da gre večinoma za upravne zadeve, povezane z nalogami, ki so po zakonu obvezne za občino. Kadar se stranke na občino obračajo preko svojih odvetnikov, občina za zaščito svojih interesov pogosto najame odvetnika. Ob tem je poudarila, da je v občinski upravi zaposlena tudi pravnica z jasno opredeljenimi delovnimi nalogami, vendar se občina pri zahtevnejših vprašanjih poslužuje specializirane zunanje pravne podpore. 
Kot prvi primer je navedla pregled dokumentacije in pripravo dopolnilnega stališča glede pripomb na Občinski prostorski podrobni načrt Lipsenj. Pojasnila je, da je šlo za medijsko zelo izpostavljen primer, v katerem je morala občina poiskati zakonito rešitev, neodvisno od pritiska investitorjev ali posameznikov, ki nasprotujejo posegom v prostor.
Naslednji  primer je bilo  zastopanje občine na ustni obravnavi na upravni enoti Cerknica v zvezi s komunalnim prispevkom v postopku pridobivanja gradbenega dovoljenja.  Investitor se je skušal  izogniti plačilu višjega zneska komunalnega prispevka, zato je občina najela odvetnika.
Predstavila je tudi primer, povezan s projektiranjem prizidka Osnovne šole Cerknica. Ker Projektant projekta ni izvedel do zaključka, je bilo potrebno razdreti pogodbo in ponoviti izvesti postopek izbire novega projektanta. 
Med obravnavanimi zadevami je bilo tudi pravno mnenje glede hidrološke študije, povezane z  OPPN Lipsenj in  vprašanjem zazidljivosti območja.
Sledila sta dva mejna spora manjšega obsega  ter pravna pomoč pri pripravi pogodbe s projektantom za projektiranje prizidka Osnovne šole Cerknica. Pojasnila je tudi uporabo odvetniških storitev pri  postopkih  javnega naročanja, kjer je šlo za pregled razpisne dokumentacije, pripravo odgovorov na vprašanja, objavljena na portalu javnih naročil, ter pripravo predlogov odločitev v postopkih obnove postopkov.  Zaradi zahtevnosti zakonodaje na področju javnega naročanja se občina v bolj zapletenih primerih poslužuje strokovne pravne pomoči.
Posebej je izpostavila tudi večletni spor povezan z lekarniško dejavnostjo v Cerknici. Občina je ob sklenitvi nove pogodbe   izhajala iz obstoječe pogodbe  iz leta 1980. Koncesionar lekarna Kosobrin je temu nasprotoval in sprožil postopek zoper Občino Cerknica in še v več drugih občinah. Občina je vztrajala pri obstoječi ureditvi lekarniške dejavnosti,  pri čemer so bila za odprtje dodatne  lekarniške dejavnosti pridobljena vsa potrebna dovoljenja Ministrstva za zdravje.  Spor traja že približno sedem let.
Nadalje je predstavila izvršilni postopek v zvezi s podjetjem Premena d.o.o., kjer so bile na drogovih javne razsvetljave nameščene oglasne obešanke, na katerem je bil grb občine in pa reklamni pano na katerem so lahko podjetja reklamirala. Direkcija RS pa je prepovedala takšno oglaševanje in zato je morala občina, ki je imela pogodbe z izvajalci pogodbe prekiniti. Podjetje Promena pa se je pritoževala zato, da so lahko imeli obešanke čim dlje nameščene.
Pojasnila je tudi postavko nakupa strokovne revije v znesku 3,65 €, ki je knjižena med stroški strokovne literature, medtem ko so poštne storitve evidentirane med kurirskimi storitvami. 
Predstavila je še postopek določanja pripadajočih zemljišč k obstoječi večstanovanjski stavbi. Ker je bilo zemljišče okrog bloka vodeno kot  javno dobro, kar je bilo zatečeno stanje, je bilo treba v skladu z zakonodajo določiti pripadajoče zemljišče stanovalcem, kar se je določilo. Občina je pa vztrajala, da je pred vsemi trgovinami in bari javno dobro, saj bi občina na dolgi rok uredila peš in bi se tako prepovedal promet. Na dolgi rok se to lahko izkazuje, da je cesta kategorizirana, da je parkirišče in da je vzdrževana. Vse to so argumenti, ki zemljišče ohranjajo v občinski lasti. 
Nato je prešla na Kmetijsko gozdarsko zadrugo Martin krpan to je bivša kmetijska od katere smo dobili kar veliko zemljišč od kmetijske zadruge in pa stanovanje pri Svetem Vidu, majhno garsonjero, ki jo je občina prodala. Sledil je primer komunalnega prispevka Martinjak, ki se je odmerjal po uradni dolžnosti za celoten Martinjak in vedno so primeri, ki se pritožijo.

Anton LAH je odprl razpravo.

Špelo KOBE je zanimalo kako je postavka tako natančno planirana.

Irena ZALAR je odgovorila, da je šlo za prerazporeditev postavke. 

Uroša CANJKA je zanimalo ali so nihanja med leti na postavki.

Irena ZALAR je odgovorila, da je postavka skozi leta približno enaka.

Alojza PUNTARJA je zanimalo ali je občina v sodnih postopkih vedno uspešna.

Irena ZALAR je odgovorila, da je uspešnost 80%.

Predsednik, Anton LAH se je poročevalki zahvalil za sodelovanje. Predsednik je odprl razpravo. Po končani razpravi je podal predlog sklepa na glasovanje.

SOGLASNO s ŠTIRIMI  glasovi ZA so prisotni sprejeli:
SKLEP ŠT.:  33/3-176/2026
Nadzorni odbor Občine Cerknica se je seznanil z obrazložitvijo postavke št. 020100 – sodni stroški, storitve odvetnikov in sodnih izvršiteljev.  Na podlagi podanih pojasnil in pregleda realizacije Nadzorni odbor ugotavlja, da se sredstva na navedeni postavki porabljajo namensko, gospodarno in racionalno ter v okviru načrtovanih proračunskih sredstev. 


Ad 4 	Nadaljevanje pregleda poslovanja Gasilske zveze Cerknica za leto 2025

Predsednik, Anton LAH je odprl razpravo. Po končani razpravi je predsednik podal predlog sklepa na glasovanje. 

SOGLASNO s ŠTIRIMI  glasovi ZA so prisotni sprejeli:
SKLEP ŠT.:  33/4-177/2026
Nadzorni odbor Občine Cerknica je nadaljeval pregled poslovanja GZ Cerknica za leto 2025 in  sicer je pregledal izpis konto kartice za konto št. 41, stroški storitev. Nadzorni odbor bo svoje ugotovitve predstavil v poročilu o nadzoru nad poslovanjem Gasilske zveze Cerknica za leto 2025.






Ad 5	Končno poročilo o nadzoru nad poslovanjem Kulturnega društva Rak Rakek za 
                    leto 2025

Predsednik, Anton LAH je odprl razpravo. Po končani razpravi je podal na glasovanje končno poročilo o nadzoru nad poslovanjem Kulturnega društva Rak Rakek za leto 2025.

SOGLASNO s ŠTIRIMI  glasovi ZA so prisotni sprejeli:
SKLEP ŠT.:  33/5-178/2026
Nadzorni odbor je je sprejel  poročilo o nadzoru nad poslovanjem Kulturnega društva Rak Rakek za leto 2025.


	Ad 6
	Pobude in vprašanja 



Člani nadzornega odbora so se dogovorili, da bo 34. redna seja nadzornega odbora potekala v torek,  22. septembra 2026 ob 16. uri, s predvidenim dnevnim redom:

1. Ugotovitev sklepčnosti in sprejem dnevnega reda

2. Pregled in potrditev zapisnika 33. redne seje Nadzornega odbora z dne 16. 6. 2026

3. Osnutek poročila o  nadzoru nad poslovanjem Gasilske zveze Cerknica za leto 2025

4.   Pobude in vprašanja
	



Predsednik, Anton LAH se je prisotnim zahvalil za udeležbo in sodelovanje in ob 17:10 zaključil 33. redno sejo nadzornega odbora. 


Zapisnik zapisala:
Jasmina KRIŽANČIČ
	Nadzorni odbor
	predsednik	
	Anton LAH 

